Ministerul Educaţiei Naționale

Concurs pe meserii
Etapa judeteană

DOMENIUL: ALIMENTAŢIE PUBLICĂ 
CALIFICAREA PROFESIONALĂ: OSPĂTAR (CHELNER), VÂNZĂTOR ÎN UNITĂȚILE DE ALIMENTAȚIE 
CLASA a XI-a, ÎNVĂŢĂMÂNT PROFESIONAL

· Toate subiectele sunt obligatorii. Se acordă 10 puncte din oficiu.
· Timpul efectiv de lucru este de 90 minute.
Subiectul. I. 								TOTAL: 20 puncte
I.1Scrieți pe foaia de concurs litera corespunzătoare răspunsului corect:				(10 puncte)

1. Sistemul de servire la gheridon prezintă avantajul:
a. este rapid;
b. nu necesită personal cu înaltă calificare;
c. nu se deranjează clienții.
d. efortul lucrătorilor este mai redus deoarece preparatele sunt transportate cu ajutorul gheridonului.
2.Vinurile roşii se servesc la temperaturi de:
a. 8 – 10 °;
b. în frapieră, la gheaţă;
c. 19 - 20°;
d. 5 - 6°.
3. La stabilirea structurii meniurilor se va ţine seama de:
a. numărul de clienţi din grup;
b. componenţa formaţiei de lucru care realizează servirea;
c. sistemele de servire folosite în unitate;
d. regulile gastronomice care să evite monotonia;
4. La servirea ceaiului, plicul de ceai se desface:
a. de către ospătar, înainte de a turna apa în ceaşcă;
b. de către client, după ce s-a turnat apă în ceaşcă;
c. de către ospătar după ce s-a turnat apă în ceaşcă;
d. cum doreşte clientul;
5. La alcătuirea unui meniu se va evita:
a. folosirea unor materii prime de bază diferite;
b. folosirea unor tratamente termice diferite;
c. folosirea aceluiași sortiment de carne;
d. folosirea alimentelor de sezon.

I.2. Transcrieți , pe foaia de concurs, litera corespunzătoare fiecarui enunț și notați în dreptul ei litera A , dacă apreciați că răspunsul este adevărat și litera F , dacă apreciați că răspunsul este fals:     (4 puncte)

1. Numărul maxim de tacâmuri pentru o persoană este de 10. 
2. Nota de plată se intocmește după ce ospătarul debarasează tacâmurile pentru desert. 
3. Meniul a la carte este acel meniu care se stabilește atunci când consumatorii sunt la masă și solicită preparatele sau băuturile consultând lista pentru meniuri. 
4.  Întâmpinarea clienților se face, de regulă, de către ospătar, sau, în lipsa acestuia de câtre șeful de sală. 

I.3. În coloana A sunt enumerate preparate culinare, iar în coloana B obiecte de inventar corespunzătoare servirii lor. Scrieți pe foaia de concurs, asocierile dintre cifrele din coloana A si literele corespunzătoare din coloana B.   (6 puncte)

	A. Preparate culinare
	B. Obiecte de inventar

	1.salata boeuf
2. ouă
3.fructe și brânzeturi asortate
4.frișcă
5.crudități
6.înghețată

	a. cocotieră
b. cupă
c. ravieră
d. cremieră
e. ceașcă
f. platou
g. salatieră



Subiectul. II. 								TOTAL: 30 puncte
II.1.  Identificați obiectele de inventar  utilizate și tipul Mise-en place-ului .                                       (20 puncte)

II.2.  Enumerați ustensilele de serviciu ale ospătarului. 					           (5 puncte)

II.3. Prezentați avantajele și dezavantajele sistemului de servire la farfurie. 		             (5 puncte)				



Subiectul. III. 								TOTAL: 40 puncte

1.Realizați un eseu cu tema ”Mise-en-place-ul pentru micul dejun” având următoarea structură:
a) obiectele de inventar necesare
b) preparatele servite la micul dejun
c) băuturile servite la micul dejun
c) tipuri de mic dejun
                                                                                                               Intocmit :
Prof. Ursu Gabriela Anica

Barem de corectare şi notare

 Toate subiectele sunt obligatorii. Se acorda 10 puncte din oficiu.

Subiectul. I. 	
I.1.						TOTAL: 10 puncte
1. – c; 2. – c; 3. – d; 4. – b; 5. – c; 
Pentru fiecare răspuns corect se acordă câte 2p.
Pentru fiecare răspuns incorect sau lipsa acestuia, se acordă câte 0p.

I.2.						TOTAL: 4 puncte
1. – A; 2. – F; 3. – A; 4. – F; 
Pentru fiecare răspuns corect se acordă câte 1p.
Pentru fiecare răspuns incorect sau lipsa acestuia, se acordă câte 0p.

I.3.						TOTAL: 6 puncte
1. – c; 2. – a; 3. – f; 4. – d; 5. –g; 6.-b.
Pentru fiecare răspuns corect se acordă câte 1p.
Pentru fiecare răspuns incorect sau lipsa acestuia, se acordă câte 0p.

Subiectul. II.

II.1. 						TOTAL:20 puncte
”Mise-en place-ul simplu de întâmpinare”  
1.distanţă de 2 – 3 cm de la marginea mesei;
2.farfurie suport;
3.cuţit obişnuit;
4.furculiţă obişnuită;
5.pahar de apă minerală;
6.pahar pentru vin;
7.şervet formă plic;
8.vază cu flori;
9.numărul mesei.
Pentru fiecare răspuns corect se acordă câte 2p.
Pentru fiecare răspuns incorect sau lipsa acestuia, se acordă câte 0p.

II.2. 						TOTAL: 5 puncte

Ancar, tirbuson, bricheta, pix, blocnotes pentru notarea comenzilor, bonier pentru bonuri de marcaj, ceas, batista, etc
Pentru fiecare raspuns corect se acorda câte 1p.
Pentru fiecare raspuns incorect sau lipsa acestuia, se acorda câte 0p.

						
II.3. 						TOTAL: 5 puncte

Avantaje:
· Timp scurt de servire;
· Este simplu și poate fi folosit de ospătarii începători și elevii practicanți.
Dezavantaje:
· Farfuriile pot aluneca;
· Risc permanent pentru a păta ținuta consumatorului;
· Necesită efort fizic mare.

Pentru fiecare  enunţ corect se acordă câte 1p
Pentru răspuns incorect sau lipsa acestuia, se acordă  0p.

Subiectul. III. 
Introducere 	(1 punct)
 	Mise-en-place-ul – reprezintă totalitatea operațiilor ce se efectuează pentru pregătirea, amenajarea mobilierului și a obiectelor de inventar pentru serviciul destinat servirii diferitelor mese și categorii de consumatori.
  	 Micul dejun constituie prima masă din zi, pe care omul o serveşte pentru a-şi completa rezervele energetice şi calorice ale organismului, necesare desfăşurării activităţii cotidiene. Micul dejun se serveşte între orele 6-10 dimineaţa, în braserii, restaurante-pensiune, cofetării, bufete lacto-vegetariene şi alte unităţi de alimentaţie publică. Operaţiunile de organizare şi servire a preparatelor şi băuturilor ce pot intra componenţa unui meniu pentru micul dejun sunt mult mai complexe pentru celelalte tipuri de mese, datorită gamei sortimentale de preparate şi băuturi ce seoferă şi se consumă la o astfel de masă, cât şi a timpului în care se execută acestea.
  	Pentru introducere șe acordă 1 punct, pentru lipsa acesteia se acordă 0 puncte.
a)    											(26 puncte)
La efectuarea mise-en-place-ului pentru micul dejun se folosesc următoarele obiecte: farfurii mijlocii întinse (pentru micul dejun simplu), farfurii mari întinse (pentru micul dejun consistent),furculiţe, cuţite. linguriţe, ceşti farfurioare suport, farfurii mici întinse pentru pâine, serviciul de untşi dulceaţă, pahare mari, presărătoare, zaharniţe, muştariere, cocotiere, şervete, şerveţele, feţe de masă, etc. Aranjarea mesei pentru mic dejun se realizează astfel:
· farfuriile suport 
· cuţitele pentru gustare se aşează în dreapta farfuriei suport
· furculiţele pentru gustare se aşează în stânga farfuriilor 
· farfuriile mici întinse (jour) se aşează în stânga farfuriei suport, pe marginea dreaptă a acestora se aşează câte un cuţit pentru gustare, cu mânerul spre consumator şi cu tăişul lamei spre farfurie, care se foloseşte la ungerea feliilor de pâine cu unt şi gem;
· farfuriile mici întinse, pentru pâine, se aşează în partea stângă (şi spre mijlocul blatului mesei) a farfuriei cu cuţitul pentru ungerea untului pe feliile de pâine. Această farfurie seaşează numai în cazul când produsele de panificaţie nu sunt aduse la coşuleţe;
· farfurioarele-suport pentru ceşti se vor aşeza în dreapta lamei cuţitelor, cu emblemaspre mijlocul blatului mesei. Ceştile se aduc calde, înainte de servirea preparatului lichid caldrespectiv;
· linguriţele pentru ceai vor fi aşezate cu căuşul in jos, pe marginea farfurioarelor şi cumânerele sprijinite de blatul mesei;
· serviciile de unt şi gem (dulceaţă) se aşează în faţa farfuriilor de bază, din dreptul emblemei farfuriei spre stânga, în diagonală, îndreptată spre marginea blatului mesei;
· paharul de apă se așază în dreptul farfuriei suport;
· presărătoarele, zaharnițele, muștarierele, olivierele și coșulețul pentru produsele de panificație se așează în mijlocul blatului mesei, la o distanță  accesibilă tuturor consumatorilor;
· șervete pe farfuria suport;
· șervețelele împăturite sub formă de triunghi cu vârful sub îndoitura mânerului furculiței;
· paharul pentru ou fiert moale se așază pe suport cu linguriță, pe blatul mesei, în dreptul cuțitului.

Pentru fiecare obiect de inventar corect se acordă 2 puncte, pentru răspuns incorect sau lipsa acestuia 0 puncte.
Pentru fiecare explicație de așezare a obiectului de inventar se mai acordă 1 punct.

b) În componenţa meniurilor pentru micul dejun pot fi incluse următoarele produse:	(6 puncte)

· preparate pe bază de fructe: gem, dulceaţă, miere;
· preparate din carne: şuncă, crenvurşti, salam, fripturi reci;
· produse din lapte; unt, brânzeturi, caşcaval, iaurt, smântână etc.;
· preparate din ouă: ouă fierte, ochiuri, omlete, ouă la pahar etc.;
· legume proaspete: roşii, ardei, castraveţi, ridichi etc.;
· produse de panificaţie: chifle, cornuri, pâine prăjită (tost), brioșe, etc.

Pentru fiecare categorie corectă de preparate  se acordă 1 punct, pentru răspuns incorect sau lipsa acestuia 0 puncte

c) Categoriile de băuturi  servite la micul dejun sunt:					(3 puncte)
· băuturi calde nealcoolice: ceai, lapte, cacao, cafea simplă sau în combinaţii;
· băuturi răcoritoare: sucuri din fructe sau din legume, nectar;
· apă minerală şi gazoasă.

Pentru fiecare categorie corectă de băuturi  se acordă 1 punct, pentru răspuns incorect sau lipsa acestuia 0 puncte.

c) Micul dejun se diferențiază în funcție de micul dejun oferit, și anume:       		(4 puncte)
· Mic dejun continental care conține de obicei un suc, o băutură caldă, produse de panificație, unt și gem
· Mic dejun englezesc este mai consistent și conține: un suc, o băutură caldă, produse de panificație, unt, gem, marmeladă, mai multe tipuri de cereale și lapte, ouă, pește, gustări reci, gustări calde.

Pentru prezentarea completă a unui tip de meniu se acordă 2 puncte, pentru prezentarea incompletă 1 punct, iar pentru răspuns incorect sau lipsa acestuia 0 puncte.

